تورکیه-نین خاریجی ایشلر ناظیری مولود چاووش اوغلو مالی-ده سفرده‌دیر.
مولود چاووش اوغلو سفری چرچیوسینده بورادا چاد-ین کئچمیش خاریجی ایشلر ناظیری، بمت-نین باش کاتیبی‌نین مالی اوزره خصوصی نوماینده سی ماهامات صالح آنادیف ایله گؤروشوب.
بو بارده مولود چاووش اوغلو رسمی توییتر صحیفه سینده پای‌لاشیم ائدیب.
چاووش اوغلو دئییب: "آنادیف ایله مالی-ده کی کئچید پروسه سینی موذاکیره اتئدیک. بمت-نین مالی-دکی میسیونونا دستک و تحفه وئرمه‌یه داوام ائدجییک. ترورلا موباریزدکی تجروبه لریمیزی بؤلوشدوک".
مولود چاووش اوغلو مالی-‌نین ثابت‌لیگی‌نین و تهلوکه‌سیزلیگی‌نین تورکیه اوچون ده اهمیت‌لی اولدوغونو وورغولایا‌راق "تورکیه بو گوندک اولدوغو کیمی بوندان سونرا دا قارداش مالی و مالی خالقی‌نین یانیندا اولماغا داوام ائدجک".
ژورنالیستلرین ده سوال‌لارینی جاوابلان‌دیران مولود چاووش اوغلو مالی-‌نین تورکیه اوچون دوست و قارداش اؤلکه اولدوغونو دئییب.
"ما‌لی‌نین ثابت‌لیگی و تهلوکه‌سیزلیگی بیزیم اوچون چوخ اهمیت‌لی‌دیر. باتی افریقا اوچون اولدوغو کیمی بوتون افریقا اوچون ده اهمیتلی دیر".
چاووش اوغلو بیلدیریب کی، بوگوندک مالی-‌نین خصوصی ایله ترورلا موباریزسینه تورکیه-نین چوخ یاردیم ائتدیگینی و عینی شکیلده بمت-نین بورا‌داکی میسیونونا دستک وئریلدیگینی ایفاده ائدیب.
داها سونرا میللی شورانین عضولری ایله گؤروشن ناظیر چاووش اوغلو مالی دؤولت رادیو و تلویزیونونا موصاحیبه وئریب.
مالی‌-نین تورکیه اوچون دوست و قارداش اؤلکه اولدوغونو وورغولایان مولود چاووش اوغلو چتین گونلرده هر زامان بو اؤلکه‌نین و قارداش مالی خالقی‌نین یانیندا اولدوق‌لارینی قئید ائدیب.
چاووش اوغلو همچنین تورکیه-نین مالی‌-نین یئنی نوع کروناویروس اپیدمی سینه قارشی آپاردیغی موباریزیه دستک وئرمه‌یه داوام ائدجگینی بیلدیریب.
